Петро Ризнич Дядя

Петро Ризнич Дядя, *28. апрѣль 1890, Брацлав, Российска империя – †12. фебруар 1966, Вербас, Войводина, Югославия — актер, режисер, педагог и културный дѣятель меджи войводинскыма Русинами.Павло Роберт Маґочій

 Биография 
По часѣ родина ся переселила до Бучачу, де скончив гимназию. Еще в гимназиалны рокы зачав ся интересовати театром. Штудовав медицину во Львовѣ, а з восьмого семестра быв мобилизованый до царского войска. По револуции, котру стрѣтив неприязно, з бѣлов российсков емиграциов в року 1919 через Крым емигровав и найшов ся в Дубровнику. 

В Дубровнику, жебы ся вжив до нового окружѣня, та имив ся гледати де идуть векшинов емигранты з России, а так одышов до Вербасу, меджи Русины.По кореньох ю мож познац Во Вербасѣ абсолвовав 6-мѣсячны малярьскы курзы, а же добрѣ знав русскый язык и мав практику роботы в театрѣ, достав роботу учителя  русского языка, мальованя и ручной роботы, а слободный час оддавав театралному аматеризму. Зоз школярами керестурской гимназии у позашколный час рихтовав театралны представы. На його властне жаданя колегове и театралны аматере го ословльовали русскым назвиском „дядя“ (по сербскы ујко а по руснацкы бачи). Высокошколску диплому зыскав на Правной факултѣ в Суботици.Новинарска Асоцияция Руснацох 

Во Вербасѣ спознав ся з краснов колегыньов, учительков Цецилиов, дѣвков заможного вербасского газды и твердого русофила Шанты. Хоть Ризнич не мав жадного капитала, але свому будучому свекрови залюбив ся тым, же быв з России и обыв ся меджи Руснаками. З Цецилиов створили родину и мали дѣвку Надежду и сына Павла.

В року 1945 в Керестурѣ была основана Руска матка, Ризнич став ся там ведучым театралного аматеризма. Учив будучых аматерскых режисерох и актерох зоз вшиткых русинскых осад. В Коцурѣ, Керестурѣ и Вербасѣ з русинскыма аматерами поставив на сцену 51 театралный фалат а паралелно по сербскы во Вербасѣ и Кулѣ  поставив значне число театралных представ и выховав цѣлу плеяду актерох-аматерох. З учительской роботы пензионовав в року 1958, але его режисерску карьеру перервала лем смерть. Умер 12. фебруара 1966. Погребеный на вербасском теметовѣ.

 Робота в културѣ 
За 37 рокы роботы в тогдышной Югославии Петро Ризнич Дядя поставив 226 театралны фалаты ай выучив 1 175 аматерскых актерох, танечникох и спѣвакох. В розличных русинскых локалитах робив не лем як режисер, але и як хориста и руководитель фолклорных секций. Про свои постановкы сам выробляв сценографию, декор, маскы, часто и сам быв актером, писав и адаптовав драмовы тексты. Окрем театра про старшых, в Керестурѣ основав и бабковый, дѣточый театер.

До остатнього дня быв на сценѣ, бо до шпиталю у Вербасѣ одвезли го з пробы театралного фалата "На днѣ" Максима Горького в Керестурѣ, а на другый день, 12. фебруара 1966, там умер.РТВ – Рутенпрес

 Честь памяти 
Йому на честь и памятку од 1969. року в Руском Керестурѣ ся одбывать каждорочный театралный фестивал Драмски мемориял Петро Ризнич Дядя. Його имя несе колись аматерскый, а днесь професионалный Руски народни театер Петро Ризнич Дядя в Керестурѣ.

 Жерела и одказы 
 Павло Роберт Маґочій: Різнич-Дядя Петро // Сс. 631–632.



 Фейсбукова сторона Петро Ризнич Дядя 

 Референции 

Катеґорія:Русиньскы актеры
Катеґорія:Русиньскы педаґоґы
Катеґорія:Русиньскы режісеры